钦定古今图书集成/明伦汇编/氏族典/第087卷 > 《廖用贤尚友录》 > 卢元明
## 钦定古今图书集成/明伦汇编/氏族典/第087卷 > 《廖用贤尚友录》 > 卢元明

按《魏书卢元传》：“元子度世，度世子昶。昶子元明，字幼
章。涉历群书，兼有文义，风彩闲润，进退可观。永安初，
长兼尚书令。临淮王彧钦爱之。彧开府引为兼属，仍
领部曲。出帝登阼，以郎任行礼，封城阳县子，迁中书
侍郎。天平中，兼吏部郎中，副李谐使萧衍，南人称之。
还拜尚书右丞，转散骑常侍，监起居。积年在史馆，了”
不厝意。又兼黄门郎、本州大中正。元明善自标置，不
妄交游，饮酒赋诗，遇兴忘返。性好元理，作《史子新论》
数十篇。